Dis duidelik dat die psalmdigter ‘n rowwe tyd beleef. Hy is nie alleen fisiek siek nie, hy is emosioneel en geestelik oorlaai en uitgemergel. Hy beskryf sy bedenklike toestand met metafore en beelde wat iets van die intensiteit van sy belewenis aandui.
Wat my in die hart gryp is die vereensaamde mens wat hy geword het. Sy eie mense, sy huisgesin het hom die rug toegekeer. Ook daar is hy nie meer welkom nie.
Alhoewel hy hier sy siekte as die rede vir sy vereensaming aandui, dalk iets soos die gevreesde melaatsheid van Bybelse tye, wil ek tog waag om te sê dat dit in oordragtelike sin ook waar mag wees van ons as geloofsgemeenskappe.
Is daar binne jou verwysingsraamwerk plek en ruimte vir buitestaanders, ook vir mense wat nie van jou groep is nie.
Die sanger en liedjieskrywer Etienne Steyn verjaar vandag. Hier is die titelsnit van sy mees onlangse album, My sonskyn.